Správa Komisie Rade o následných opatreniach k rozhodnutiam o udelení absolutória za rok 2006 (súhrn) – odporúčania Rady vypracované podľa článku 276 Zmluvy o ES, článku 180b Zmluvy o Euratome, článku 147 nariadenia o rozpočtových pravidlách, ktoré sa vzťahujú na všeobecný rozpočet, článku 119 ods. 5 finančného nariadenia pre ERF a podobných ustanovení v predchádzajúcom ad hoc finančnom nariadení pre ERF {SEC(2008)2580} /* KOM/2008/0628 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 15.10.2008 KOM(2008) 628 v konečnom znení SPRÁVA KOMISIE RADE o následných opatreniach k rozhodnutiam o udelení absolutória za rok 2006(súhrn) – odporúčania Rady vypracované podľa článku 276 Zmluvy o ES, článku 180b Zmluvy o Euratome, článku 147 nariadenia o rozpočtových pravidlách, ktoré sa vzťahujú na všeobecný rozpočet, článku 119 ods. 5 finančného nariadenia pre ERF a podobných ustanovení v predchádzajúcom ad hoc finančnom nariadení pre ERF{SEC(2008)2580} OBSAH PREAMBULA 3 I. Odporúčania Rady o všeobecnom rozpočte 4 A) Úvod (pracovný dokument Komisie, body 1 – 2) 4 B) Vyhlásenie o vierohodnosti (DAS) a podporné informácie (pracovný dokument Komisie, body 3 – 5) 4 C) Vnútorná kontrola Komisie (pracovný dokument Komisie, body 6 – 10) 4 D) Rozpočtové hospodárenie (pracovný dokument Komisie, body 11 – 14) 5 E) Príjmy (pracovný dokument Komisie, body 15 – 17) 5 F) Spoločná poľnohospodárska politika (pracovný dokument Komisie, body 18 – 20) 6 G) Štrukturálne opatrenia (pracovný dokument Komisie, body 21 – 25) 6 H) Vnútorné politiky vrátane výskumu (pracovný dokument Komisie, body 26 – 32) 7 I) Vonkajšie opatrenia (pracovný dokument Komisie, body 33 – 35) 7 J) Predvstupová stratégia (pracovný dokument Komisie, body 36 – 38) 8 K) Administratívne výdavky (pracovný dokument Komisie, body 39 – 46) 8 L) Finančné nástroje a bankové činnosti (pracovný dokument Komisie, body 47 – 48) 9 II. Osobitné správy Dvora audítorov (pracovný dokument Komisie, body 49 – 63 9 III. Európske rozvojové fondy (pracovný dokument Komisie, body 64 – 66) 9 PREAMBULA V súlade so zmluvami a nariadením o rozpočtových pravidlách Komisia pripravila správy o následných opatreniach k absolutóriu za rok 2006, ktoré súvisia s odporúčaniami Rady z 12. februára 2008 a uznesením Európskeho parlamentu z 22. apríla 2008. Táto správa o následných opatreniach sa zaoberá odporúčaniami Rady. Osobitná správa o následných opatreniach sa zaoberá odporúčaniami Parlamentu. Súhrnné správy o následných opatreniach, uverejnené vo všetkých oficiálnych jazykoch EÚ, sú doplnené pracovnými dokumentmi Komisie, v ktorých sa podrobne odpovedá na všetky konkrétne odporúčania Rady a Parlamentu. V odpovediach sa uvádzajú opatrenia, ktoré Komisia plánuje prijať alebo už prijala, a takisto odporúčania, v súvislosti s ktorými Komisia nebude alebo nemôže konať. Z dôvodu obmedzených prekladateľských kapacít sa podrobné pracovné dokumenty uverejňujú len v anglickom, francúzskom a nemeckom jazyku. Všetky kapitoly súhrnných správ obsahujú krížové odkazy na čísla príslušných odporúčaní v uvedených pracovných dokumentoch Komisie. V súvislosti s udelením absolutória za rok 2006 Komisia určila celkovo 66 odporúčaní vypracovaných Radou pre Komisiu. Komisia je toho názoru, že v prípade 42 odporúčaní sa už prijalo požadované opatrenie, hoci v niektorých prípadoch bude potrebné preskúmať výsledky opatrení. V prípade ďalších 24 odporúčaní Komisia súhlasí s prijatím opatrení odporúčaných Radou. I. ODPORÚčANIA RADY O VšEOBECNOM ROZPOčTE A) Úvod (pracovný dokument Komisie, body 1 – 2) KOMISIA SÚHLASÍ S NÁZOROM RADY, POKIAľ IDE O POTREBU, ABY VšETKY ZÚčASTNENÉ STRANY, KTORÉ SA PODIEľAJÚ NA PLNENÍ ROZPOčTU, POKRAčOVALI V MAXIMÁLNOM ÚSILÍ ZAMERANOM NA ZLEPšENIE FUNGOVANIA SYSTÉMOV DOHľADU A KONTROLY A NAďALEJ DOSAHOVALI POKROK, KTORÉHO KONEčNÝM CIEľOM JE VYHLÁSENIE DAS BEZ VÝHRAD VO VšETKÝCH OBLASTIACH ROZPOčTU. Vo februári 2008 Komisia predložila správu o pokroku pri realizácii Akčného plánu Komisie na vytvorenie integrovaného rámca vnútornej kontroly [KOM(2008) 110] a dospela k záveru, že väčšina nedostatkov bola odstránená. Práca bude dokončená v roku 2008 a prvá správa o vplyve bude vydaná začiatkom roka 2009. Komisia hodnotí náklady kontrol v oblasti poľnohospodárstva, v EFRR a v priamom centralizovanom hospodárení. Výsledky budú základom pre oznámenie Komisie na jeseň 2008, ktoré bude zamerané na obnovenie medziinštitucionálnej diskusie o prípustnom riziku. Pokiaľ ide o ďalšie zjednodušenie, v rámci súčasných právnych predpisov sa očakávajú ďalšie malé zmeny. V rámci legislatívneho obdobia 2007 – 2013 boli zavedené niektoré prvky zamerané na zníženie chýb v konkrétnych sektoroch vrátane rozvoja vidieka a štrukturálnych opatrení. Komisia vyjasnila tieto pravidlá prostredníctvom usmernení napr. pre 7. RP, implementačných pravidiel pre štrukturálne fondy 2007 – 2013, politiky vzdelávania na rok 2007. V prípade potreby Komisia bude pokračovať v poskytovaní podpory a ďalších usmernení. Komisia tiež zabezpečí, aby budúce legislatívne návrhy obsahovali jasné a presné pravidlá. B) Vyhlásenie o vierohodnosti (DAS) a podporné informácie (pracovný dokument Komisie, body 3 – 5) V SÚLADE S ODPORÚčANIAMI RADY KOMISIA VZALA NA VEDOMIE POZNÁMKY DVORA AUDÍTOROV TÝKAJÚCE SA ÚčTOVNÍCTVA, KTORÉ BOLI UVEDENÉ V JEHO VÝROčNEJ SPRÁVE ZA ROK 2006, POčAS PRÍPRAVY ÚčTOVNÝCH VÝKAZOV ZA ROK 2007, VRÁTANE POSTUPOV ROZDELENIA ÚčTOVNÝCH OBDOBÍ. USKUTOčNILO SA ODDELENIE GR PRE VZDELÁVANIE A KULTÚRU A VÝKONNEJ AGENTÚRY A ICH KONEčNÉ ÚčTOVNÉ ZÁVIERKY BOLI ZOSTAVENÉ ODDELENE. C) Vnútorná kontrola Komisie (pracovný dokument Komisie, body 6 – 10) JE POTREBNÉ VYVINÚť ďALšIE ÚSILIE NA ODSTRÁNENIE NEDOSTATKOV V SYSTÉMOCH DOHľADU A KONTROLY, A TO PREDOVšETKÝM TÝCH, V SÚVISLOSTI S KTORÝMI UVIEDLI DELEGOVANÍ POVOľUJÚCI ÚRADNÍCI VÝHRADY, AKO AJ TÝCH, KTORÉ PATRIA DO ROZPOčTOVÝCH OBLASTÍ, V PRÍPADE KTORÝCH DVOR AUDÍTOROV SKONšTATOVAL NEUSPOKOJIVÝ STAV. KOMISIA PRIJME RÁZNE OPATRENIA, KTORÉ SA BUDÚ ZAOBERAť VÝHRADAMI UVEDENÝMI VO VÝROčNÝCH SPRÁVACH O čINNOSTI ZA ROK 2007 A BUDE DÔKLADNE MONITOROVAť POKROK. Komisia vyvinie všetko potrebné úsilie, aby dokázala, že jej kontroly sú účinné. Do svojich poznámok k ročnej účtovnej závierke Európskych spoločenstiev za rok 2007 Komisia zahrnula nový oddiel týkajúci sa vymáhania neoprávnených platieb po rozhodnutiach Komisie o korekciách. Cieľom tohto oddielu je poskytnúť prehľad o existujúcom postupe vymáhania neoprávnených platieb a predložiť najlepší odhad celkovej sumy. Účtovný systém Komisie sa rozširuje tak, aby bolo možné od roku 2008 plné podávanie správ o korekciách chýb zo strany Komisie vrátane tých, ktoré sa týkajú platieb uskutočnených v predchádzajúcich rokoch, a poskytnúť viac informácií o schopnosti Komisie vymôcť finančné prostriedky na viacročnom základe. Komisia zintenzívňuje aj svoje opatrenia, aby zabezpečila spoľahlivé informácie z členských štátov o finančných korekciách a vymožených sumách z ich strany. Informácie o vymožených sumách boli uvedené vo finančnej správe záručnej sekcie EPUZF, 18. výročnej správe o implementácii štrukturálnych fondov a v poznámkach k účtovnej závierke za rok 2006. D) Rozpočtové hospodárenie (pracovný dokument Komisie, body 11 – 14) KOMISIA V PLNEJ MIERE SÚHLASÍ S DÔLEžITOSťOU REALISTICKÉHO ROZPOčTOVANIA A PRIJALA ODPORÚčANÉ OPATRENIA S CIEľOM ZABEZPEčIť ÚčINNÉ ROZPOčTOVÉ HOSPODÁRENIE POčAS PROGRAMOVACIEHO OBDOBIA. PNR NA ROK 2009 BOL ZOSTAVENÝ PLNE V SÚLADE S TÝMITO ZÁSADAMI. Záväzky sú trvale rozpočtované na vyššej úrovni ako platby v súvislosti s dlhším obdobím pre platby ako pre záväzky. Keďže záväzky sa tiež vo všeobecnosti z roka na rok zvyšujú, zvýši sa takisto úroveň nesplatených záväzkov (RAL). Pravidlo n+2/n+3 v kohéznej politike však zabezpečuje, že sa záväzky využijú do 2 – 3 rokov. E) Príjmy (pracovný dokument Komisie, body 15 – 17) KOMISIA VÍTA OPÄTOVNÉ ZISTENIA DVORA AUDÍTOROV ZA ROK 2006, žE CELKOVÉ FUNGOVANIE SYSTÉMOV DOHľADU A KONTROLY PRE PRÍJMY BOLO USPOKOJIVÉ A žE PRÍSLUšNÉ TRANSAKCIE BOLI VO VšEOBECNOSTI ZÁKONNÉ A SPRÁVNE. Na základe pracovného dokumentu Komisie Poradný výbor pre vlastné zdroje (ACOR) prediskutoval požiadavku Rady týkajúcu sa kvalitatívneho hodnotenia správy, riadenia a kontroly tradičných vlastných zdrojov a vlastných zdrojov založených na DPH. Dospelo so k záveru, že toho hodnotenie by bolo lepšie poskytnúť v širšom kontexte preskúmania rozpočtu. Usmernenia týkajúce sa účtu B boli vydané a prediskutované na zasadnutí ACOR-u v decembri 2007. Pokiaľ ide o odstránenie výhrad týkajúcich sa položiek v ročných výkazoch DPH členských štátov, ktoré vzniesla Komisia vo svojich správach o kontrole, Komisia plánuje trojstupňový prístup. Výhrady budú rozdelené do kategórií v takom rámci, ktorý jasne určí priority. V prípade potreby budú kontaktované členské štáty s jediným cieľom preskúmať a navrhnúť postup vyriešenia zostávajúcich výhrad (jedno takéto preskúmanie je už naplánované na rok 2008). V prípade, že členské štáty nebudú schopné preukázať pokrok v riešení výhrad, Komisia zváži začatie konania vo veci porušenia právnych predpisov. F) Spoločná poľnohospodárska politika (pracovný dokument Komisie, body 18 – 20) Komisia aj členské štáty pokračujú v úsilí zameranom na posilnenie systémov riadenia a kontroly napriek významným zlepšeniam, ktoré už boli dosiahnuté v riadení výdavkov na spoločnú poľnohospodársku politiku (SPP). Európsky dvor audítorov uznáva, že integrovaný administratívny a kontrolný systém (IACS) je v prípade náležitého uplatňovania účinným systémom kontroly, ktorý obmedzuje riziko neoprávnených platieb. V súčasnosti IACS pokrýva približne 84,5 % výdavkov EPZF. Výsledky ďalších reforiem zvýšia toto pokrytie na približne 89 % do roku 2010 a na približne 92 % do roku 2013, čo by malo posilniť pozitívny trend a prispieť k zníženiu celkového rizika v budúcnosti. Pokiaľ ide o podmienky oprávnenosti v prípade agroenvironmentálnych opatrení v oblasti rozvoja vidieka, členské štáty majú v súčasnosti povinnosť zabezpečiť, aby bolo možné overiť a kontrolovať všetky opatrenia v oblasti rozvoja vidieka, vrátane agroenvironmentálnych opatrení, a aby kontrolné opatrenia na úrovni členských štátov zabezpečili spoľahlivé uistenie o dodržiavaní kritérií oprávnenosti a ostatných záväzkov. Táto otázka je zohľadnená aj v kontexte programovania rozvoja vidieka na obdobie 2007 – 2013. Pokiaľ ide o zúčtovanie, uplatňovanie nového „pravidla 50/50“ ustanovené v článku 32 ods. 5 nariadenia (ES) č. 1290/2005 je založené na údajoch poskytnutých členskými štátmi a potvrdených osvedčujúcimi orgánmi. Komisia sleduje uplatňovanie tohto pravidla prostredníctvom kontrol na mieste a administratívnych kontrol, ktoré môžu viesť v prípade jeho nedodržania k finančným korekciám. G) Štrukturálne opatrenia (pracovný dokument Komisie, body 21 – 25) Komisia pokračuje v úzkej spolupráci s členskými štátmi, aby zlepšila systémy riadenia a kontroly výdavkov na štrukturálne opatrenia. Najnovšie opatrenia zahŕňajú vydanie usmernení o osvedčených postupoch overovania riadenia (COCOF 08/0020/02) a kontroly zo strany certifikačných orgánov (COCOF 08/0014/01) a vzdelávací seminár pre 500 predstaviteľov vnútroštátnych riadiacich a certifikačných orgánov, ktorý sa konal v júni 2008. Ďalšie opatrenia na posilnenie úlohy dohľadu Komisie sú stanovené v jej akčnom pláne z 19. februára 2008 [KOM(2008) 97]. Okrem pravidelných diskusií o otázkach riadenia a kontroly s členskými štátmi v rámci riadiaceho výboru pre štrukturálne opatrenia (COCOF) a technických stretnutí ad hoc Komisia organizuje aj ročné koordinačné zasadnutia s vnútroštátnymi orgánmi auditu. Usmernenia Komisie, vzdelávacia a koordinačná činnosť sú zamerané na zjednodušenie každodenného využívania finančných prostriedkov prostredníctvom objasnenia požiadaviek a zabránenia duplicite kontrol. Komisia prijíma osobitné opatrenia, aby poskytla podnety pre využitie paušálnych platieb a čiastočného ukončenia a aby poskytla usmernenia o pravidlách oprávnenosti. Tieto opatrenia sú stanovené v akčnom pláne z 19. februára 2008, konkrétne ide o opatrenia 4.3 a 4.4. Komisia je toho názoru, že jej audítorská činnosť je už účinná, pokiaľ ide o zlepšenia systémov riadenia a kontroly, napr. prostredníctvom realizácie nápravných akčných plánov, ale naďalej hľadá možnosti, aby zvýšila svoj vplyv prostredníctvom urýchlenia prijímania rozhodnutí o pozastavení platieb alebo finančných korekciách v opodstatnených prípadoch. Vo svojej účtovnej závierke, ako aj na štvrťročnom základe, Komisia podáva správy o finančných korekciách a vymožených sumách, ktoré vyplývajú z jej audítorskej činnosti alebo auditu Dvora audítorov v oblasti štrukturálnych opatrení. Údaje o sumách, ktoré vymohli členské štáty sú zverejnené aj vo výročnej správe o implementácii štrukturálnych fondov. H) Vnútorné politiky vrátane výskumu (pracovný dokument Komisie, body 26 – 32) HLAVNÝM RIZIKOM V SÚVISLOSTI SO ZÁKONNOSťOU A SPRÁVNOSťOU PRÍSLUšNÝCH TRANSAKCIÍ JE, žE PRÍJEMCOVIA VO VÝKAZOCH VÝDAVKOV NADHODNOTIA SVOJE NÁKLADY A KOMISIA TO NÁSLEDNE NEZISTÍ A NEOPRAVÍ. VEľA CHÝB SÚVISIACICH SO ZÁKONNOSťOU A SPRÁVNOSťOU MOžNO ODHALIť (A NÁSLEDNE OPRAVIť) LEN PROSTREDNÍCTVOM KONTROL NA MIESTE. S CIEľOM ZAOBERAť SA TÝMTO PROBLÉMOM SA KOMISIA V RÁMCI SVOJEJ KONTROLNEJ STRATÉGIE SÚSTREDILA NA ODHAľOVANIE A NÁSLEDNÚ KOREKCIU CHÝB, PO USKUTOčNENÍ PLATIEB. GR PRE VÝSKUM IMPLEMENTOVALO STRATÉGIU AUDITU PRE 6. RP, KTORÁ ZAHŕňA ZVÝšENIE POčTU AUDITOV, NOVÚ STRATÉGIU VÝBERU VZORIEK A KOREKCIE SYSTÉMOVÝCH CHÝB V PRÍPADE, AK ICH TEN ISTÝ PRÍJEMCA ZOPAKOVAL V RÁMCI ďALšÍCH ZMLÚV, ktoré neboli predmetom auditu. Stratégia auditu sa implementuje počas štvorročného obdobia. Z dôvodu viacročného charakteru kontrolnej stratégie GR pre výskum bude možné v plnej miere zmerať a posúdiť jej účinnosť až v záverečných fázach rámcového programu. Takisto bolo vynaložené úsilie s cieľom zjednodušiť a ozrejmiť usmernenia pre výpočet a podávanie správ o nákladoch pre príjemcov a osvedčujúcich audítorov. V oblasti vzdelávania a kultúry Komisia implementuje revidovanú stratégiu dohľadu, ktorá je založená na prístupe „integrovaného rámca kontroly“. Zahŕňa predbežné vyhlásenia o vierohodnosti za obdobie 2007 – 2013 vydané vnútroštátnymi orgánmi a následné ročné vyhlásenia o vierohodnosti, ktoré sa týkajú použitia finančných prostriedkov počas predchádzajúceho roka. Následné opatrenia v súvislosti s odporúčaniami systémového auditu boli začlenené do procesu posúdenia predbežných vyhlásení o vierohodnosti za obdobie 2007 – 2013 vydanými vnútroštátnymi orgánmi a sú pravidelne monitorované. Okrem toho boli zjednodušené pravidlá pre nové programy na obdobie 2007 – 2013 v oblasti vzdelávania a kultúry a vo veľkej miere sa využíva financovanie prostredníctvom jednorazových a paušálnych platieb. Komisia pokračuje v prijímaní náležitých opatrení, aby dodržala odporúčania Rady a požiadavky týkajúce sa oneskorených platieb príjemcom, a tým dodržala lehoty výdavkových operácií stanovené v nariadení o rozpočtových pravidlách. Vynaloženým úsilím sa zvýšilo percento včas uskutočnených platieb. Táto otázka je starostlivo monitorovaná a venuje sa jej vysoká pozornosť s cieľom zabezpečiť ďalšie zlepšenie. I) Vonkajšie opatrenia (pracovný dokument Komisie, body 33 – 35) Komisia prijala súbor opatrení zameraných na zlepšenie systémov, ktoré boli vytvorené s cieľom zabezpečiť zákonnosť a správnosť výdavkov na vonkajšie opatrenia na úrovni projektov implementačných agentúr: štandardný referenčný rámec pre overovanie výdavkov na granty a zmluvy o službách založené na poplatkoch (povinný od februára 2006), nový referenčný rámec pre finančné a systémové audity (povinný od októbra 2007), ročná konsolidácia výsledkov externého auditu v súhrnnej správe zameranej na identifikáciu typológie zistení a opravných opatrení, rozvoj auditu CRIS, čo by zlepšilo podávanie správ o výsledkoch auditu. V oblasti humanitárnej pomoci bola preskúmaná vyváženosť medzi auditmi v ústredí a auditmi v teréne a mala by byť vnímaná v kontexte celkovej stratégie kontroly. Počet auditov vykonaných v teréne sa v roku 2007 zvýšil na 37 v porovnaní s 20 auditmi v teréne v roku 2006. J) Predvstupová stratégia (pracovný dokument Komisie, body 36 – 38) KOMISIA POKRAčUJE V STAROSTLIVOM MONITOROVANÍ VNÚTROšTÁTNYCH SYSTÉMOV DOHľADU A KONTROLY PRE VÝDAVKY V RÁMCI PREDVSTUPOVÝCH PROGRAMOV A V PRÍPADE POTREBY VÝRAZNE NABÁDA PRIJÍMAJÚCE KRAJINY, ABY PRIJALI OPATRENIA NA NÁPRAVU NEUSPOKOJIVÝCH SITUÁCIÍ. POKIAľ IDE O PROGRAM SAPARD, V SÚLADE S ODPORÚčANÍM RADY KOMISIA ďALEJ ZINTENZÍVNILA KONTROLY A NA NE NADVÄZUJÚCE KROKY. UKONčENIE PROGRAMOV SAPARD SA USKUTOčNILO NA ZÁKLADE žIADOSTI O PLATBU KONEčNÉHO ZOSTATKU, ROZHODNUTIA O ZÚčTOVANÍ A ZÁVEREčNEJ IMPLEMENTAčNEJ SPRÁVY. K) Administratívne výdavky (pracovný dokument Komisie, body 39 – 46) POKIAľ IDE O VEREJNÉ OBSTARÁVANIE, OIB A OIL PRIJALI OSOBITNÉ KONTROLNÉ OPATRENIA S CIEľOM ZLEPšIť RIADENIE VEREJNÉHO OBSTARÁVANIA, AKO SA SPOMÍNA V ODPOVEDI KOMISIE NA VÝROčNÚ SPRÁVU DVORA AUDÍTOROV ZA ROK 2006. POKIAľ IDE O VÝDAVKY NA NEHNUTEľNOSTI, ROKOVACIE KONANIE JE POVOLENÉ PODľA čLÁNKU 126 ODS. 1 PÍSM. H) VYKONÁVACÍCH PREDPISOV. Pokiaľ ide o dôchodkové záväzky Spoločenstiev, Komisia predložila požadované údaje a odhady výboru pre rozpočet Rady v čase predkladania PNR 10. júna 2008 a ďalšie dokumenty boli predložené 13. júna 2008. Odteraz to bude súčasťou bežného postupu. Pokiaľ ide o agentúry, dňa 9. júla 2008 Komisia prijala revíziu rámcového rozpočtového nariadenia[1], ktorá obsahuje ustanovenia posilňujúce povinnosť agentúr predkladať vo svojich žiadostiach o platbu dôsledné prognózy týkajúce sa skutočných požiadaviek na hotovosť počas roka s cieľom zabrániť nepotrebným peňažným tokom. To by malo Komisii, v súlade so spoločným vyhlásením z 13. júla 2008, umožniť presnejšie sledovať peňažné zostatky agentúr, a tým viesť k dôkladnejšiemu plánovaniu a k zvýšenej transparentnosti. Agentúry sú nezávislé orgány Spoločenstva, ktoré v plnej miere zodpovedajú za riadenie svojich vlastných zdrojov po zákonnej a finančnej stránke. V rámci dostupných zdrojov Komisia podporovala a naďalej bude podporovať agentúry, aby im umožnila využitie poznatkov, skúseností a rád Komisie v oblasti finančného hospodárenia. Okrem toho sa v kontexte oznámenia Komisie „Európske agentúry – ďalší postup“ z marca 2008 začne horizontálne hodnotenie. Okrem iných aspektov toto hodnotenie posúdi aj vplyv agentúr na vnútornú organizáciu a činnosti Komisie. Medziinštitucionálna pracovná skupina, ktorú Komisia navrhuje zriadiť spolu s Európskym parlamentom a Radou, prispeje okrem iného k definovaniu cieľov a rozsahu tohto horizontálneho hodnotenia. Komisia má v úmysle predložiť správu o výsledkoch tohto hodnotenia do roku 2009, respektíve 2010. L) Finančné nástroje a bankové činnosti (pracovný dokument Komisie, body 47 – 48) POKIAľ IDE O RIADENIE BANKOVÝCH OPATRENÍ V STREDOMORSKEJ OBLASTI V SÚLADE S NARIADENÍM O MEDA, NEDOSTATKY ZISTENÉ DVOROM AUDÍTOROV SA TÝKAJÚ MINULOSTI A BOLI ODSTRÁNENÉ. O DOHODE O RIADENÍ MEDZI KOMISIOU A EURÓPSKOU INVESTIčNOU BANKOU (EIB) SA OPÄTOVNE ROKUJE. II. OSOBITNÉ SPRÁVY DVORA AUDÍTOROV (pracovný dokument Komisie, body 49 – 63 RADA VYPRACOVALA MNOžSTVO ODPORÚčANÍ PRE KOMISIU, TÝKAJÚCICH SA OSOBITNÝCH SPRÁV UVEREJNENÝCH DVOROM AUDÍTOROV V ROKOCH 2006 A 2007. ODPOVEDE KOMISIE NA TIETO ODPORÚčANIA JE MOžNÉ NÁJSť V PRACOVNOM DOKUMENTE KOMISIE (BODY 49 – 63). III. EURÓPSKE ROZVOJOVÉ FONDY ( pracovný dokument Komisie , body 64 – 66) KOMISIA VZALA NA VEDOMIE ODPORÚčANIA RADY TÝKAJÚCE SA EURÓPSKYCH ROZVOJOVÝCH FONDOV. POKIAľ IDE O ÚčTY, PO PRECHODE Z OLAS NA CRIS, BUDÚ ÚčTOVNÉ POSTUPY A ZVLÁšť UZATVÁRANIE ÚčTOV ZAUTOMATIZOVANÉ. HOCI SA UZATVÁRANIE ÚčTOV V SYSTÉME OLAS VYKONÁVA RUčNE, USKUTOčňUJE SA VEľKÝ POčET ÚčINNÝCH KONTROL S CIEľOM ZABRÁNIť CHYBÁM. Pokiaľ ide o rozpočtovú podporu, Komisia potvrdzuje, že v rámci postupu udeľovania rozpočtovej podpory a pred uskutočnením prevodov finančných prostriedkov zabezpečí splnenie podmienok dohody z Cotonou a dohôd o financovaní. Informácie týkajúce sa riadenia rizika, analýzy systému vnútornej kontroly a auditu transakcií je možné nájsť vo výročnej správe o činnosti EuropeAid za rok 2007. * * * [1] Nariadenie Komisie (ES, Euratom) č. 652/2008 z 9. júla 2008, ktorým sa mení a dopĺňa nariadenie (ES, Euratom) č. 2343/2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev.